./data/phi0474/phi035/phi0474.phi035.perseus-lat2.xml
dilectus habitus in Macedonia est summo Q  Hortensi studio et industria; cuius animum egregium dignumque ipso et maioribus eius ex Bruti litteris perspicere potuistis  legio quam L  Piso ducebat, legatus Antoni, Ciceroni se filio meo tradidit  equitatus qui in Syriam ducebatur bipertito alter eum quaestorem a quo ducebatur reliquit in Thessalia seseque ad Brutum contulit; alterum in Macedonia Cn  Domitius adulescens summa virtute, gravitate, constantia a legato Syriaco abduxit  P  autem Vatinius qui et antea iure laudatus a vobis et hoc tempore merito laudandus est aperuit Dyrrachi portas Bruto et exercitum tradidit